|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 4502, 487 4602  Fax: +381 21 487 46 14;  [Ounz@vojvodinа.gov.rs](mailto:Ounz@vojvodinа.gov.rs) | |
|  | SZÁM: 002574714 2024 09427 001 001 000 001 | KELT: 2024. szeptember 6. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú oktatási és nevelési, valamint diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 7/2023. és 5/2024. szám) 3. szakasza, valamint a Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. és 37/2024. szám – pótköltségvetés) alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ KÖZÉPFOKÚ NEVELÉSI-OKTATÁSI INTÉZMÉNYEKBEN A DIÁKOK BIZTONSÁGA NÉPSZERŰSÍTÉSÉNEK ÉS ELŐMOZDÍTÁSÁNAK CÉLJÁBÓL, VIDEÓFELÜGYELETI BERENDEZÉSEK BESZERZÉSÉNEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázat a Vajdaság Autonóm Tartomány 2024. évi költségvetéséről szóló tartományi képviselőházi rendeletben (VAT Hivatalos Lapja, 45/2023. és 37/2024. szám – pótköltségvetés) biztosított eszközökre vonatkozóan kerül kiírásra, éspedig a Vajdaság Autonóm Tartomány területén működő középfokú oktatási és nevelési intézmények részére, videófelügyeleti berendezések, valamint a vezérlőszobával való összeköttetésre szolgáló eszközök beszerzésének finanszírozására és társfinanszírozására összesen **60.000.000,00 dinár** összegben.

A pénzügyi kötelezettségek teljesítése Vajdaság Autonóm Tartomány 2024. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. Pályázók köre*

Pályázati jogosultsággal a Szerb Köztársaság, az autonóm tartomány vagy a helyi önkormányzatok által alapított, Vajdaság Autonóm Tartomány területén működő középfokú oktatási intézmények rendelkeznek.

*2. Az eszközök odaítélésének mércéi*

Az eszközök odaítélésének mércéi – a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú oktatási és nevelési, valamint diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat alapján – a következők:

1. a projekt megvalósításának jelentősége a létesítményt használó diákok, tanárok és foglalkoztatottak biztonságának vonatkozásában,
2. a projekt megvalósításának jelentősége a nevelő-oktató tevékenység színvonalának biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított tevékenységek,
7. a projekt megvalósításához szükséges biztosított eszközforrások.

A berendezések beszerzésének társfinanszírozására benyújtott pályázati kérelem esetében, az intézmény önrész címén biztosított eszközei lehetnek saját eszközök, adományokból és valamennyi hatalmi szint költségvetéséből származó eszközök.

A pályázati eszközök odaítélése során előnyben részesülnek azok az intézmények, amelyek nyilatkozatot nyújtanak be arról, hogy az intézmény székhelye szerinti helyi önkormányzat legkésőbb 2025. június 30-ig támogatásban részesíti a helyi rendőrállomás/kirendeltség (ha létezik) helyiségeiben vagy más megfelelő helyiségben elhelyezésre kerülő vezérlőszoba felszerelését, a törvénnyel összhangban.

Egy intézmény csak egy pályázati kérelmet nyújthat be, amely makszimálisan 2.000.000,00 dinár értékre vonatkozhat.

A pályázati eszközök odaítélését követően, a Felhasználó az eszközbeszerzés folyamán köteles a közbeszerzésekről szóló törvény (az SZK Hivatalos Közlönye, 91/2019. és 92/2023. szám) rendelkezései alapján eljárni.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélése iránti kérelmet a Titkárság egységes formanyomtatványán kell benyújtani (egy intézmény csak egy kérelmet nyújthat be). A teljes pályázati dokumentáció **2024. szeptember 6-tól** letölthető a Titkárság [**www.puma.vojvodina.gov.rs**](http://www.puma.vojvodina.gov.rs) weboldaláról.

A pályázati kérelmeket postán az alábbi címre kell megküldeni: **TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG**, **MIHAJLO PUPIN SUGÁRÚT 16., 21 000 ÚJVIDÉK**, a pályázat elnevezésének megjelölésével, vagy személyesen is benyújtható a tartományi közigazgatási szervek iktatójában (a fent említett címen) 9:00 és 14:00 óra közötti időszakban. A személyesen benyújtott vagy postai úton megküldött kérelmeket kötelezően meg kell küldeni elektronikusan is, szkennelve PDF formátumban, a Titkárság <http://185.166.125.155/konkursi/> alkalmazásán keresztül, a kérelem tárgyát képező megfelelő pályázat kiválasztásával.

A pályázati kérelemhez mellékelni kell:

1. a videófelügyeleti berendezések és a vezérlőszobával való összeköttetésre szolgáló eszközök beszerzésére, felszerelésére és beüzemelésére vonatkozó nem kötelező érvényű árajánlatot-előszámlát (az említett árajánlatban-előszámlán az eszköz értékének magasabbnak kell lennie a berendezés beszerelésére vonatkozó szolgáltatás értékétől),
2. társfinanszírozás esetén meg kell küldeni az eszközbeszerzés társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat, az intézmény pénzügyi terve és hasonlók) a tárgybeli berendezések társfinanszírozásában való részvételről szóló, az intézmény/helyi önkormányzat felelős személyének aláírásával és bélyegzőjével ellátott nyilatkozattal (a nyilatkozatot szabad formában megküldeni) egyetemben, és opcionálisan:
3. az intézmény székhelye szerinti helyi önkormányzat nyilatkozatát, hogy legkésőbb 2025. június 30-ig támogatásban részesíti a helyi rendőrállomás/kirendeltség (ha létezik) helyiségeiben vagy más megfelelő helyiségben elhelyezésre kerülő vezérlőszoba felszerelését, a törvénnyel összhangban.

**A pályázati kérelmek benyújtási határideje 2024. szeptember 20.**

A Titkárság fenntartja a jogot, hogy a pályázótól, szükség szerint, kiegészítő dokumentációt és tájékoztatást kérjen, illetve az eszközök odaítéléséhez megfelelő feltételek teljesítését határozza meg.

A Bizottság nem bírálja el:

* a hiányos kérelmeket,
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmeket),
* a nem engedélyezett kérelmeket (illetéktelen személyek és a pályázatban nem előirányzott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* azon pályázók kérelmeit, akik az előző naptári évben a Vajdaság Autonóm Tartomány költségvetésből odaítélt eszközök felhasználását pénzügyi és narratív beszámolóval nem támasztották alá.

A pályázat eredményei a Titkárság honlapján közzétételre kerülnek.

**A pályázattal kapcsolatos további tájékoztatás a Titkárság 021/487 4502 és 487 4602 telefonszámain kapható.**

**Ótott Róbert, s. k.**

**TARTOMÁNYI TITKÁR**